b'\n_START_ARTICLE_\nPortugals distrikter\n_START_PARAGRAPH_\nPortugals distrikter, siden 1976 har Portugal v\xc3\xa6rt inndelt i 18 distrikter (distritos). Disse har navn etter sitt administrasjonssentrum. Distriktene spiller imidlertid liten rolle rent administrativt, og mesteparten av regional- og lokaldemokratiet skjer i landets 308 kommuner (concelhos). Den ut\xc3\xb8vende makten p\xc3\xa5 kommunalt niv\xc3\xa5 ledes av et valgt C\xc3\xa2mara Municipal, mens budsjetter og andre overordnede sp\xc3\xb8rsm\xc3\xa5l ogs\xc3\xa5 m\xc3\xa5 godkjennes av kommunestyret (Assembleia Municipal). Kommunene er igjen delt inn i 4\xc2\xa0261 sogn (freguesias), hver med egne lokaladministrasjoner._NEWLINE_Det finnes ogs\xc3\xa5 to autonome regioner (regi\xc3\xb5es aut\xc3\xb3nomas): Asorene (A\xc3\xa7ores) og Madeira. Disse er begge oversj\xc3\xb8iske territorier, og har egne regionale parlamenter og regjeringer.'